CELEX: 62020CN0466
Language: et
Date: 2020-09-25 00:00:00
Title: Kohtuasi C-466/20: Eelotsusetaotlus, mille on esitanud Bundesgerichtshof (Saksamaa) 25. septembril 2020 – HEITEC AG versus HEITECH Promotion GmbH ja RW

21.12.2020   
            
            
               ET
            
            
               Euroopa Liidu Teataja
            
            
               C 443/12
            
         
      Eelotsusetaotlus, mille on esitanud Bundesgerichtshof (Saksamaa) 25. septembril 2020 – HEITEC AG versus HEITECH Promotion GmbH ja RW
      (Kohtuasi C-466/20)
      (2020/C 443/13)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja pooled
      
      
         Kaebuse esitaja: HEITEC AG
      
         Kostjad: HEITECH Promotion GmbH, RW
      
         Eelotsuse küsimused
      
      
                  1.
               
               
                  Kas vaikimisi nõustumise direktiivi 2008/95/EÜ (1) artikli 9 lõigete 1 ja 2 ning määruse (EÜ) nr 207/2009 (2) artikli 54 lõigete 1 ja 2 ning artikli 111 lõike 2 tähenduses saab välistada mitte üksnes ametiasutusele või kohtule esitatava õiguskaitsevahendiga, vaid ka toiminguga, mida tehakse ilma ametiasutuse või kohtu poole pöördumata?
               
            
                  2.
               
               
                  Juhul kui vastus esimesele küsimusele on jaatav: Kas hoiatus, millega varasema kaubamärgi omanik nõuab enne kohtumenetluse alustamist hilisema kaubamärgi omanikult, et ta kohustuks lõpetama kaubamärgi kasutamise ja võtma kohustuse maksta rikkumise korral leppetrahvi, kujutab endast vaikimisi nõustumist välistavat tegevust direktiivi 2008/95/EÜ artikli 9 lõigete 1 ja 2 ning määruse (EÜ) nr 207/2009 artikli 111 lõike 2 tähenduses?
               
            
                  3.
               
               
                  Kas vaikimisi nõustumise viieaastast tähtaega direktiivi 2008/95/EÜ artikli 9 lõigete 1 ja 2 ning määruse (EÜ) nr 207/2009 artikli 111 lõike 2 tähenduses hakatakse arvestama õiguskaitsevahendi esitamisest kohtule või selle kättetoimetamisest kostjale? Kas sel puhul on tähtsust asjaolul, et õiguskaitsevahendi kättetoimetamine kostjale toimus varasema kaubamärgiõiguse omaniku süülise viivituse tõttu pärast viieaastase tähtaja möödumist?
               
            
                  4.
               
               
                  Kas õiguse piiramine direktiivi 2008/95/EÜ artikli 9 lõigete 1 ja 2 ning määruse (EÜ) nr 207/2009 artikli 111 lõike 2 tähenduses hõlmab lisaks tegevusest loobumise nõudele ka kaubamärgiõigusest tulenevaid kahju hüvitamise, teavitamise ja kauba hävitamise kõrvanõudeid?
               
            
         (1)  Euroopa Parlamendi ja nõukogu 28. oktoobri 2008 direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT 2008, L 299, lk 25).
      
         (2)  Nõukogu 26. veebruari 2009 määrus (EÜ) nr 207/2009 ühenduse kaubamärgi kohta (ELT 2009, L 78, lk 1)